Դեմերջի (գետ)

Դեմերջի (,  ,  ), գետ Ղրիմում, Ալուշտայի քաղաքային շրջանի տարածքում։

Նկարագրություն 
Դեմերջի գետի երկարությունը 13 կիլոմետր է, ավազանի մակերեսը՝ 53,4 կմ², ջրի տարեկան միջին ծախսը՝ 0,217 մ³։ Գետն ունի 7 վտակ։ Գետի ակունքը գտնվում է Դեմերջի զանգվածի հարավարևմտյան լանջին, Պախկալ-Կայա լեռան ստորոտում, մոտ 900 մ բարձրության վրա։ Գետի թեքությունը 70,8 մ/կմ է։ Գետի հովիտը, որը վերին հոսանքներում ունի ուժեղ թեքություն և ավելի նման է կիրճի, գրեթե անտառազուրկ է, կազմված է կավե թերթաքարերից։ Գետին բնորոշ են կտրուկ տարափային հեղեղումները, տեղի են ունենում սելավային հոսքեր (1997 թվականի ջրհեղեղն ունեցել է ավելի քան 100 մ³/վ ջրի ծախս)։ Ջրհեղեղներից պաշտպանվելու համար 1986 թվականին, գետաբերանից 8 կմ հեռավորության վրա, կառուցվել է 1,11 մլն մ³ ծավալով Կուտուզովյան ջրամբարը։

Գետի ստորին ավազանում հովիտը փոքր-ինչ ընդլայնվում է՝ միանալով հարևան Ուլու Ուզենի հովտին և հոսում է Ալուշտայի միջով՝ քաղաքի արևելյան մասում թափվելով Սև ծովը։

Ծանոթագրություններ

Հղումներ 
 Реки Южного берега Крыма
 Лист карты L-36-117 Симферополь. Масштаб: 1 : 100 000. Состояние местности на 1984 год. Издание 1988 г.

Սև ծովի ավազանի գետեր
Գետեր այբբենական կարգով
Ալուշտայի գետեր